**BESLUTNINGSPROTEKOL

DIANALUND VANDVÆRK**

**Bestyrelsesmøde onsdag den 31. oktober 2012 kl. 18,00

i mødelokalet på Vandværket, Sømosevej 46 B, 4293 Dianalund**

**Fraværende: Jan Larsen.**

 **1. Siden sidst:**

*Distriktsmåler i Skellebjerg har været i drift, og det viser sig, at der bruges ca. 260 liter mellem kl. 02 og 03. Det ser således ikke ud til, at der er utætheder.*

*Formanden orienterede om, at der er lukket for ca. 10 brugere, der alle er på tvangsauktion.*

**2. Prisloft 2013:**

*Der er enighed om, at vi kører videre med vores priser og ser tiden an.*

**3. Aftale med Sorø Forsyning:**

*Der er nu underskrevet kontrakt med Sorø Forsyning vedr. aflæsning af vandforbrug.*

**4. Tema-lørdag den 17. november 2012 i Roskilde:**

*Der gives besked til formanden senest den 1. november 2012 om evt. deltagelse.*

**5. Kloakarbejde:**

*Formanden orienterede om status, herunder problemer i forbindelse med renoveringen af kloaknettet og mellemværende med Dianalund Maskinstation. Vi afventer forhandling med Dianalund Maskinstation omkring økonomi.*

**6. Ledningsregistrering:**

*Formanden orienterede om status vedr. registreringen efter opmålingen d.d.*

*Vedr. Skellebjerg og Søbjerg er dette nu lagt ind.*

*Der er enighed om, at vi skal satse på at være færdige 2013 med hele registreringen.*

**7. Multi Medie Brochure – Dianalund Vandværk:**

*Formanden orienterede om, at der bliver lavet en 4-siders brochure om vandværket i 2500 eksemplarer, der skulle være færdig den 5. dec. 2012 for en pris på kr. 4.940,00 + moms.*

**8. Nye målere til andelshaverne:**

*Det viser sig nu, at leverandøren oplyser, at levetiden kun er 8 år i stedet for 12 år for elektroniske målere.*

*Der er enighed om at iværksætte prøveopsætningen, som besluttet på mødet den 25. juni 2012.*

**9. Kongstedledningen:**

*Formanden orienterede om, at der er lagt 1000 meter ny ledning efter høsten samt om de økonomiske forhold i forbindelse hermed.*

**10. Økonomi:**

*Beholdningerne er d.d. kr. 468.073,47 i Nordea i arbejdskapital til 0,3%, i Sydbank kr. 968.819,74 til 0,4 % i arbejdskapital samt kr. 5.000.000,00 på aftalekonto til 1,75 i Nordea.*

*Nets har meddelt, at man ikke vil opkræve vedr. EANnumre fra den 1/1-13, hvorfor kassereren indberetter regninger via Virksomhed.dk.*

*Fra 1/1-13 tillægger vi et gebyr på kr. 100,00 ved elektroniske regninger.*

*Der afskrives vores tab i 2012 og de kr. 20.000, der er hensat, bliver stående til senere afskrivning.*

*Årsopgørelse fra SKAT er modtaget. Vi har nu kr. 4,6 mill. i underskudssaldo***11. Eventuelt:***Intet.*